Батыс Қазақстан облысы .Теректі ауданы. Жаңа өмір ауылы

Шаған Жалпы орта білім беретін мектебі

Қазақ тілі мен әдебиеті пәнінің мұғалімі

Ханов Шохан Уалиханович

**Пән: қазақ әдебиеті**

**Сабақтың ақырыбы:Асанқайғының Жерұйықты іздегені.**

**Мақсаты:**

* Оқушыларға аңыз – әңгімелер туралы түсінік беру, Асан қайғы туралы аңыздармен таныстыру, оларды тілдік тараптан талдауға үйрету.
* Оқушыларды адамгершілікке, ізгілікке баулу, елжандылыққа тәрбиелеу.
* Оқушылардың әдеби дүниетанымдарын кеңейту, пәнге деген қызығушылықтарын арттыру, мәнерлеп оқу дағдыларын дамыту.

**Күтілетін нәтиже**

* Асан қайғы туралы оның кім екені және әдебиеттегі орны туралы білім алады.
* Қазақстанның табиғаты әсем жерлері туралы білімін кеңейтеді.
* Ел қайғысына ер қайғыра білетін ,елін жерін сүйетін азаматтар тәрбиеленеді.

**Керекті жабдықтар:** Проектор,ресурстар,түрлі түсті стикерлер,интербелсенді тақта

**І. Ұйымдастыру кезеңі.**

1.Оқушылармен амандасу.

2. «Шаттық шеңбері» сабақтың сәтті өтуі үшін тілек айту. **3.Оқушыларды топқа бөлу.**

І топ: «Асан қайғы» тобы.

ІІ топ: «Жиренше» тобы

ІІІ топ: «Қорқыт ата» тобы.

**ІІ.Үй тапсырмасын сұрау.**

1.Аңыз дегеніміз не?

2. Аңыз кейіпкерлері және олардың әдебиеттегі орны туралы мәліметтер беру

 **І топ:** Асан Қайғы **ІІ топ:**Жиренше шешен **ІІІ топ:** Қорқыт Ата

**"Топтастыру"** стратегиясы Аңыз кейіпкерлерін топтастыру.

**ІІІ. Жаңа тақырып: Асанқайғының жерұйықты іздегені.**

* Оқушыларға тақырыпты оқуға 4 минут уақыт беріледі.
* Зейінділігін, есте сақтауын байқау мақсатында кітаптар жабылады.
* интербелсенді тақтаға Асанқайғының барған,баға берген жерлерін толтырады

**Аспара**

«Ей, Аспара, көршіңмен тату бол, шөбіңе суың жетер»,

**Маңғыстау**

«Түбінде малбаққан шаруаға Маңғыстаудан жақсы жер болмас»

**Баянауыл**

«Баянға жаймай,

қой семірмес»,

**Жетісу.**

«Мынау Жетісудың ағашының әр бұтағы жеміс екен, шаруаға жақсы қоныс»,

**Жезқазған**

«Айналаң жапан түз екен, тауыңның асты жез екен. Жұртың ашықпас»,

**Шыңғырлау**

«Жылқының өзі өскен жоқ. Шыңғырлау, сен құт болған екенсің, сен өсірген екенсің!» - депті.

**Жуалы**

«Жерің семіз, шөбің шүйгін, қарың мол, топырағың май екен, қадіріңді егін салған ел білер»,

** ІV.Топтық тапсырма:**

Асанқайғының барған, баға берген жерлеріне географиялық тұрғыдан сипаттама беру.

**І топ:** «Асан қайғы» тобы: Шыңғырлау ,Маңғыстау

**ІІ топ:** «Жиренше» тобы: Жезқазған ,Жетісу

**ІІІ топ:** «Қорқыт ата» тобы: Аспара, Баянауыл

Осы тапсырмаға байланысты керекті көрнекіліктер,

географиялық кітаптар пайдалануға жазып алуға беріледі.

**V.Сабақты бекіту. «Ыстық орындық» әдісі**

Әрбір топтан бір оқушыдан шығып қарсылас топтардың сұрақтарына жауап беріп жаңа тақырыпты қалай меңгергендігін бақылаймын

**VI.Үйге тапсырма.**Өзіңнің туған жеріңе Асанқайғыша баға

беріп көр. Суретті пайдаланып, шығарма жазу. Эпиграф етіп

Асанқайғының бір сөзін алуға тырыс.

Бағалау

**Үздік көшбасшыны анықтау** Сыныпта ең жақсы қатысып отырған оқушыны анықтау тапсырылады.